Document ID: 32010R0967

ΚΑΝOΝΙΣΜΌΣ (ΕΕ) αριθ. 967/2010 ΤΗΣ ΕΠΙΤΡΟΠΉΣ
της 27ης Οκτωβρίου 2010
σχετικά με την παύση της πώλησης που προβλέπει ο κανονισμός (ΕΕ) αριθ. 446/2010 για την έναρξη της πώλησης βουτύρου στο πλαίσιο διαδικασίας διαγωνισμού
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχείο ι) σε συνδυασμό με το άρθρο 4,
Εκτιμώντας τα ακόλουθα:
(1)
Οι πωλήσεις βουτύρου, στο πλαίσιο διαδικασίας διαγωνισμού, το οποίο είχε εισαχθεί στο απόθεμα πριν την 1η Οκτωβρίου 2009, είχαν αρχίσει με τον κανονισμό (ΕΕ) αριθ. 446/2010 της Επιτροπής (2), σύμφωνα με τον κανονισμό (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (3).
(2)
Λαμβανομένης υπόψη της τρέχουσας κατάστασης στην αγορά βουτύρου και ειδικότερα της κατάστασης στα αποθέματα παρέμβασης βουτύρου και του γεγονότος ότι ορισμένες ποσότητες βουτύρου προορίζονται για το καθεστώς διανομής τροφίμων στους άπορους της Ένωσης, οι πωλήσεις που άρχισαν με τον κανονισμό (ΕΕ) αριθ. 446/2010 πρέπει να σταματήσουν.
(3)
Για να δοθεί ένα γρήγορα σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός πρέπει να τεθεί σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
(4)
Τα μέτρα που προβλέπει ο παρών κανονισμός είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σταματούν οι πωλήσεις βουτύρου στο πλαίσιο διαδικασίας διαγωνισμού, οι οποίες είχαν αρχίσει κατ’ εφαρμογή του άρθρου 1 του κανονισμού (ΕΕ) αριθ. 446/2010
Απορρίπτονται οι προσφορές που λαμβάνονται από τους οργανισμούς παρέμβασης των κρατών μελών μετά τις 11.00 (ώρα Βρυξελλών) της 19ης Οκτωβρίου 2010.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 2010.

Labels: 3
17